title: Komission täytäntöönpanoasetus (EU) 2018/1711, annettu 13 päivänä marraskuuta 2018, neuvoston täytäntöönpanoasetuksen (EU) N:o 1371/2013 muuttamisesta intialaisille vientiä harjoittaville tuottajille myönnettyjen vapautusten soveltamispäivän osalta

text:
                  14.11.2018

                  FI

                  Euroopan unionin virallinen lehti

                  L 286/12

         KOMISSION TÄYTÄNTÖÖNPANOASETUS (EU) 2018/1711,
         annettu 13 päivänä marraskuuta 2018,
         neuvoston täytäntöönpanoasetuksen (EU) N:o 1371/2013 muuttamisesta intialaisille vientiä harjoittaville tuottajille myönnettyjen vapautusten soveltamispäivän osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 11 artiklan 3 kohdan, 13 artiklan 4 kohdan ja 14 artiklan 3 kohdan,
         on kuullut jäsenvaltioita,
         sekä katsoo seuraavaa:
         1.   VOIMASSA OLEVAT TOIMENPITEET

                     (1)

                     Polkumyyntitutkimuksen jälkeen neuvosto otti 9 päivänä elokuuta 2011 täytäntöönpanoasetuksella (EU) N:o 791/2011 (2) käyttöön 62,9 prosentin suuruisen lopullisen polkumyyntitullin tiettyjen Kiinan kansantasavallasta, jäljempänä ’Kiina’, peräisin olevien lasikuidusta valmistettujen seulakankaiden tuonnissa.

                     (2)

                     Neuvoston asetuksen (EY) N:o 1225/2009 (3), jäljempänä ’perusasetus’, 13 artiklan mukaisen toimenpiteiden kiertämistä koskevan tutkimuksen jälkeen neuvosto laajensi 24 päivänä heinäkuuta 2012 täytäntöönpanoasetuksella (EU) N:o 672/2012 (4) toimenpiteet koskemaan myös tiettyjen lasikuidusta valmistettujen seulakankaiden Malesiasta lähetettyä tuontia riippumatta siitä, onko niiden alkuperämaaksi ilmoitettu Malesia.

                     (3)

                     Perusasetuksen 13 artiklan mukaisen toimenpiteiden kiertämistä koskevan tutkimuksen jälkeen neuvosto laajensi 16 päivänä tammikuuta 2013 täytäntöönpanoasetuksella (EU) N:o 21/2013 (5) toimenpiteet koskemaan myös tiettyjen lasikuidusta valmistettujen seulakankaiden Taiwanista ja Thaimaasta lähetettyä tuontia riippumatta siitä, onko niiden alkuperämaaksi ilmoitettu Taiwan tai Thaimaa.

                     (4)

                     Perusasetuksen 13 artiklan mukaisen toimenpiteiden kiertämistä koskevan tutkimuksen jälkeen neuvosto laajensi 20 päivänä joulukuuta 2013 täytäntöönpanoasetuksella (EU) N:o 1371/2013 (6) toimenpiteet koskemaan myös tiettyjen lasikuidusta valmistettujen seulakankaiden Intiasta ja Indonesiasta lähetettyä tuontia riippumatta siitä, onko niiden alkuperämaaksi ilmoitettu Intia tai Indonesia, sekä myönsi vapautuksen kyseisestä tullista Montex Glass Fibre Industries Pvt. Ltd -yhtiölle. Täytäntöönpanoasetuksen (EU) N:o 1371/2013 1 artiklan 3 kohdan mukaisesti tullit kannetaan kaikesta tarkasteltavana olevan tuotteen tuonnista (poikkeuksena Montex Glass Fibre Industries Pvt. Ltd -yhtiön tuottamat tarkasteltavana olevat tuotteet), joka on aiemmin määrätty kirjattavaksi toimenpiteiden kiertämistä koskevan tutkimuksen käynnistämisestä annetulla komission asetuksella (EU) N:o 322/2013 (7).

                     (5)

                     Pohjois-Amerikassa toimiva yhtiö Pyrotek Incorporated, jolla on tehtaita ja myyntikonttoreita useissa maissa, myös unionin jäsenvaltioissa, pyysi 21 päivänä tammikuuta 2014 perusasetuksen 11 artiklan 4 kohdan nojalla vapautusta laajennetuista toimenpiteistä intialaiselle vientiä harjoittavalle tuottajalle Pyrotek India Pvt. Ltd.:lle.

                     (6)

                     Vastauksessaan komission lähettämään kyselylomakkeeseen Pyrotek India Pvt. Ltd totesi, että se oli vienyt tarkasteltavana olevaa tuotetta sen toimenpiteiden kiertämistä koskevan tutkimuksen aikana, joka johti toimenpiteiden laajentamiseen koskemaan Intiaa, eli 1 päivän huhtikuuta 2012 ja 31 päivän maaliskuuta 2013 välisenä aikana. Pyrotek India Pvt. Ltd ei näin ollen täyttänyt perusasetuksen 11 artiklan 4 kohdassa esitettyjä edellytyksiä. Pyyntö sisälsi kuitenkin riittävästi näyttöä perusasetuksen 11 artiklan 3 kohdan ja 13 artiklan 4 kohdan mukaisen Intiaan laajennettuja toimenpiteitä koskevan osittaisen välivaiheen tarkastelun panemiseksi vireille.

                     (7)

                     Komissio käynnisti perusasetuksen 11 artiklan 3 kohdan ja 13 artiklan 4 kohdan mukaisen osittaisen välivaiheen tarkastelun 23 päivänä syyskuuta 2014. Tämän osittaisen välivaiheen tarkastelun aikana komissio totesi, että Pyrotek India Pvt. Ltd oli ollut tarkasteltavana olevan tuotteen todellinen tuottaja, sillä se aloitti tuotannon elokuussa 2011 eikä harjoittanut toimenpiteiden kiertämistä.

                     (8)

                     Perusasetuksen 11 artiklan 3 kohdan ja 13 artiklan 4 kohdan mukaisen tutkimuksen jälkeen komissio myönsi 10 päivänä syyskuuta 2015 täytäntöönpanoasetuksella (EU) 2015/1507 (8) eräille intialaisille tuottajille, mukaan lukien Pyrotek India Pvt. Ltd., vapautuksen laajennetusta tullista, jota sovelletaan Intiasta lähetetyn tarkasteltavana olevan tuotteen tuontiin riippumatta siitä, onko alkuperämaaksi ilmoitettu Intia. Näin ollen Pyrotek India Pvt. Ltd.:lle myönnettiin kyseisestä päivästä alkaen vapautus unioniin tapahtuvaa vientiä koskevista laajennetuista toimenpiteistä.

                     (9)

                     Perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen komissio otti 6 päivänä marraskuuta 2017 täytäntöönpanoasetuksella (EU) 2017/1993 (9) käyttöön lopullisen polkumyyntitullin tiettyjen Kiinasta peräisin olevien lasikuidusta valmistettujen seulakankaiden tuonnissa sellaisena kuin se on laajennettuna koskemaan tiettyjen Intiasta, Indonesiasta, Malesiasta, Taiwanista ja Thaimaasta lähetettyjen lasikuidusta valmistettujen seulakankaiden tuontia riippumatta siitä, onko niiden alkuperämaaksi ilmoitettu jokin näistä maista.

               2.   VAPAUTUSTA KOSKEVAN TUTKIMUKSEN UUDELLEENALOITTAMINEN

                     (10)

                     Kuten edellä johdanto-osan (6) kappaleessa todetaan, komissio katsoi, että Pyrotek India Pvt. Ltd oli ollut tarkasteltavana olevan tuotteen todellinen tuottaja, sillä se aloitti tuotannon elokuussa 2011 eikä harjoittanut toimenpiteiden kiertämistä. Komissio päätti näin ollen aloittaa vapautusta koskevan tutkimuksen osittain uudelleen.

                     (11)

                     Komissio aloitti 18 päivänä toukokuuta 2018 vapautusta koskevan tutkimuksen osittain uudelleen siltä osin kuin on kyse sellaisten lasikuidusta valmistettujen seulakankaiden tuonnista, joiden silmäkoko on sekä pituudeltaan että leveydeltään suurempi kuin 1,8 mm ja jotka painavat enemmän kuin 35 g/m2, lukuun ottamatta lasikuituvahvikekiekkoja, ja jotka ovat peräisin Kiinasta tai jotka on lähetetty Intiasta riippumatta siitä, onko tuotteen alkuperämaaksi ilmoitettu Intia, ja jotka tällä hetkellä luokitellaan CN-koodeihin ex 7019 51 00 ja ex 7019 59 00. Se julkaisi ilmoituksen vireillepanosta (10), jäljempänä ’vireillepanoilmoitus’, Euroopan unionin virallisessa lehdessä.

                     (12)

                     Vireillepanoilmoituksessa komissio totesi, että uudelleenaloittaminen rajoittuu sen arvioimiseen, olisiko aiheellista laajentaa vapautuksen ajallinen soveltamisala koskemaan ajanjaksoa 21 päivästä joulukuuta 201310 päivään syyskuuta 2015.

                     (13)

                     Komissio pyysi vireillepanoilmoituksessa myös asianomaisia osapuolia ilmoittautumaan tutkimukseen osallistumista varten. Komissio tiedotti asiasta erikseen Pyrotek India Pvt. Ltd.:lle, unionin tuotannonalalle ja muille asianomaisille osapuolille, joita vapautusta koskevan tutkimuksen käynnistämisen tiedettiin koskevan, ja kehotti niitä osallistumaan.

                     (14)

                     Asianomaisille osapuolille annettiin tilaisuus esittää näkökantansa kirjallisesti ja pyytää kuulluksi tulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa vireillepanoilmoituksessa asetetussa määräajassa.

               3.   TARKASTELTAVANA OLEVA TUOTE

                     (15)

                     Käsillä olevan tutkimuksen kohteena oleva tuote on lasikuidusta valmistetut seulakankaat, joiden silmäkoko on sekä pituudeltaan että leveydeltään suurempi kuin 1,8 mm ja jotka painavat enemmän kuin 35 g/m2, lukuun ottamatta lasikuituvahvikekiekkoja, ja jotka ovat peräisin Kiinan kansantasavallasta ja jotka on lähetetty Intiasta riippumatta siitä, onko tuotteen alkuperämaaksi ilmoitettu Intia, ja joka tällä hetkellä luokitellaan CN-koodeihin ex 7019 51 00 ja ex 7019 59 00 (Taric-koodit 7019510014, 7019590014).

               4.   TUTKIMUS

         a)   Tutkimuksen ala

                     (16)

                     Tutkimus rajoittuu sen arvioimiseen, olisiko aiheellista laajentaa vapautuksen ajallinen soveltamisala koskemaan ajanjaksoa 21 päivästä joulukuuta 201310 päivään syyskuuta 2015.

               b)   Pyrotek India Pvt. Ltd.

                     (17)

                     Pyrotek India Pvt. Ltd on yhdysvaltalaisen monikansallisen konsernin Pyrotekin intialainen tytäryhtiö. Pyrotek-konserni toimittaa erilaisia kulutushyödykkeitä ja välineitä metalli- ja alumiiniteollisuudelle.

                     (18)

                     Pyynnön esittäjä tuottaa tarkastelun kohteena olevaa tuotetta tehtaassaan Chennaissa, Intiassa ja myy sitä etuyhteydessä oleville yrityksille unionissa. Etuyhteydessä olevat yritykset unionissa jatkojalostavat useimmissa tapauksissa tarkastelun kohteena olevaa tuotetta ja myyvät näin saatavaa tuotetta lopullisille asiakkaille.

               c)   Tutkimuksen havainnot

                     (19)

                     Todettakoon, että aiemmassa osittaisessa välivaiheen tarkastelussaan (11) komissio oli todennut, että Pyrotek India Pvt. Ltd oli ollut tarkasteltavana olevan tuotteen todellinen tuottaja eikä se harjoittanut toimenpiteiden kiertämistä.

                     (20)

                     Kuten edellä johdanto-osan (6) kappaleessa todetaan, Pyrotek India Pvt. Ltd oli vienyt tarkasteltavana olevaa tuotetta sen toimenpiteiden kiertämistä koskevan tutkimuksen aikana – eli 1 päivän huhtikuuta 2012 ja 31 päivän maaliskuuta 2013 välisenä aikana – jonka johdosta toimenpiteet laajennettiin koskemaan Intiaa, ja se oli maksanut Euroopan unioniin suuntautuvasta viennistään täytäntöönpanoasetuksesta (EU) 1371/2013 johtuvat polkumyyntitullit.

                     (21)

                     Kuten edellä johdanto-osan (11) kappaleessa todetaan, Pyrotek India Pvt. Ltd.:lle myönnettiin 10 päivänä syyskuuta 2015 täytäntöönpanoasetuksella (EU) 2015/1507 vapautus unioniin suuntautuvaa vientiä koskevista laajennetuista toimenpiteistä 11 päivästä syyskuuta 2015 alkaen. Vapautuksen alkamispäivä ei kuitenkaan kattanut kyseistä päivää edeltävää ajanjaksoa, jonka osalta Pyrotek India Pvt. Ltd.:n viennistä Euroopan unioniin oli maksettava polkumyyntitullit.

                     (22)

                     Komissio on arvioinut tilanteen uudelleen ja todennut, että Pyrotek India Pvt. Ltd.:n vienti Euroopan unioniin 21 päivästä joulukuuta 201310 päivään syyskuuta 2015 olisi vapautettava toimenpiteiden kiertämisen johdosta määrätyn tullin maksamisesta.

                     (23)

                     Yksikään asianomainen osapuoli ei ottanut yhteyttä vireillepanoilmoituksessa asetetussa määräajassa. Yksikään asianomainen osapuoli ei myöskään esittänyt näkökantojaan kirjallisena tai pyytänyt kuulluksi tulemista komission tai kauppaan liittyvissä menettelyissä kuulemisesta vastaavan neuvonantajan kanssa.

                     (24)

                     Tämän vuoksi komissio katsoo, että on aiheellista myöntää vapautus Pyrotek India Pvt. Ltd.:lle. Vapautusta olisi sovellettava ajanjaksoon 21 päivästä joulukuuta 201310 päivään syyskuuta 2015 perusasetuksen 11 artiklan 3 kohdan mukaisesti.

                     (25)

                     Sen vuoksi täytäntöönpanoasetusta (EU) N:o 1371/2013 olisi muutettava sen selkeyttämiseksi, että Montex Glass Fibre Industries Pvt. Ltd.:lle ja Pyrotek India Pvt. Ltd.:lle myönnettyjä vapautuksia sovelletaan asetuksen (EU) N:o 1371/2013 voimaantulopäivästä eli 21 päivästä joulukuuta 2013 alkaen komission täytäntöönpanoasetuksen (EU) 2015/1507 voimaantuloon 11 päivään syyskuuta 2015 saakka. Sen vuoksi täytäntöönpanoasetuksen (EU) N:o 1371/2013 1 artiklan 2 kohtaa olisi muutettava.

                     (26)

                     Pyrotek India Pvt. Ltd.:ltä tiedon julkistamisen jälkeen saatujen huomautusten johdosta komissio katsoo tarpeelliseksi selventää, että Pyrotek India Pvt. Ltd.:n tuottamasta ja asetuksella (EU) N:o 322/2013 säädetyn tuotteiden kirjaamisjakson aikana unioniin tuodusta tarkasteltavana olevasta tuotteesta mahdollisesti maksetuista polkumyyntitulleista olisi voitava tehdä peruuttamista tai palauttamista koskeva hakemus.

                     (27)

                     Tästä syystä on aiheellista pidentää Euroopan parlamentin ja neuvoston asetuksen (EU) N:o 952/2013 (12) 121 artiklan 1 kohdassa tarkoitettua ajanjaksoa 1 päivään syyskuuta 2019 saakka, millä varmistetaan, että kansalliset tulliviranomaiset voivat palauttaa tai peruuttaa aiheettomasti maksetut tullit sovellettavan tullilainsäädännön mukaisesti tapauksissa, joissa kyseisessä kohdassa säädetyt määräajat ovat päättyneet ennen tämän asetuksen soveltamispäivää.

               5.   MENETTELY

                     (28)

                     Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetus (EU) N:o 1371/2013 seuraavasti.

                        1)

                        Korvataan 1 artiklan 2 kohta seuraavasti:

                           ”2.   Montex Glass Fibre Industries Pvt. Ltd.:lle ja Pyrotek India Pvt. Ltd.:lle myönnetyn vapautuksen soveltaminen edellyttää, että jäsenvaltioiden tulliviranomaisille esitetään pätevä kauppalasku, joka täyttää tämän asetuksen liitteessä säädetyt vaatimukset. Jos tällaista laskua ei esitetä, sovelletaan 1 kohdassa tarkoitettua polkumyyntitullia.
                           Montex Glass Fibre Industries Pvt. Ltd.:lle ja Pyrotek India Pvt. Ltd.:lle myönnettyä vapautusta sovelletaan 21 päivästä joulukuuta 2013.”

                        2)

                        Korvataan 1 artiklan 4 kohta seuraavasti:

                           ”4.   Jollei toisin säädetä, sovelletaan tulleja koskevia voimassa olevia säännöksiä ja määräyksiä. Euroopan parlamentin ja neuvoston asetuksen (EU) N:o 952/2013 (*1) 121 artiklan 1 kohdassa tarkoitettua ajanjaksoa jatketaan 1 päivään syyskuuta 2019 Montex Glass Fibre Industries Pvt. Ltd.:n ja Pyrotek India Pvt. Ltd.:n sovellettavan tullilainsäädännön mukaisesti tekemien palauttamista tai peruuttamista koskevien hakemusten osalta, jotta se kattaa kyseessä olevan tuotteen tuontia koskevien 21 päivästä joulukuuta 201310 päivään syyskuuta 2015 kestäneellä ajanjaksolla tai komission asetuksen (EU) N:o 322/2013 2 artiklassa säädetyllä kirjaamisjaksolla kannettujen polkumyyntitullien palauttamisen tai peruuttamisen.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä marraskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 176, 30.6.2016, s. 21, sellaisena kuin se on viimeksi muutettuna asetuksella (EU) 2018/825 (EUVL L 143, 7.6.2018, s. 1).

            (2)  Neuvoston täytäntöönpanoasetus (EU) N:o 791/2011, annettu 3 päivänä elokuuta 2011, lopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien lasikuidusta valmistettujen seulakankaiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 204, 9.8.2011, s. 1).

            (3)  Neuvoston asetus (EY) N:o 1225/2009, annettu 30 päivänä marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta (EYVL L 343, 22.12.2009, s. 51), sellaisena kuin se on viimeksi muutettuna Euroopan parlamentin ja neuvoston asetuksella (EU) N:o 37/2014 (EUVL L 18, 21.1.2014, s. 1) (korvattu asetuksella (EU) 2016/1036 sellaisena kuin se on viimeksi muutettuna asetuksella (EU) 2018/825).

            (4)  Neuvoston täytäntöönpanoasetus (EU) N:o 672/2012, annettu 16 päivänä heinäkuuta 2012, tiettyjen Kiinan kansantasavallasta peräisin olevien lasikuidusta valmistettujen seulakankaiden tuonnissa asetuksella (EU) N:o 791/2011 käyttöön otetun lopullisen polkumyyntitullin laajentamisesta koskemaan tiettyjen Malesiasta lähetettyjen lasikuidusta valmistettujen seulakankaiden tuontia riippumatta siitä, onko niiden alkuperämaaksi ilmoitettu Malesia (EUVL L 196, 24.7.2012, s. 1).

            (5)  Neuvoston täytäntöönpanoasetus (EU) N:o 21/2013, annettu 10 päivänä tammikuuta 2013, tiettyjen Kiinan kansantasavallasta peräisin olevien lasikuidusta valmistettujen seulakankaiden tuonnissa täytäntöönpanoasetuksella (EU) N:o 791/2011 käyttöön otetun lopullisen polkumyyntitullin laajentamisesta koskemaan tiettyjen Taiwanista ja Thaimaasta lähetettyjen lasikuidusta valmistettujen seulakankaiden tuontia riippumatta siitä, onko niiden alkuperämaaksi ilmoitettu Taiwan tai Thaimaa (EUVL L 11, 16.1.2013, s. 1).

            (6)  Neuvoston täytäntöönpanoasetus (EU) N:o 1371/2013, annettu 16 päivänä joulukuuta 2013, tiettyjen Kiinan kansantasavallasta peräisin olevien lasikuidusta valmistettujen seulakankaiden tuonnissa täytäntöönpanoasetuksella (EU) N:o 791/2011 käyttöön otetun lopullisen polkumyyntitullin laajentamisesta koskemaan tiettyjen Intiasta ja Indonesiasta lähetettyjen lasikuidusta valmistettujen seulakankaiden tuontia riippumatta siitä, onko niiden alkuperämaaksi ilmoitettu Intia tai Indonesia (EUVL L 346, 20.12.2013, s. 20).

            (7)  Komission asetus (EU) N:o 322/2013, annettu 9 päivänä huhtikuuta 2013, tiettyjen Kiinan kansantasavallasta peräisin olevien lasikuidusta valmistettujen seulakankaiden tuonnissa neuvoston täytäntöönpanoasetuksella (EU) N:o 791/2011 käyttöön otettujen polkumyynnin vastaisten toimenpiteiden mahdollista kiertämistä tiettyjen lasikuidusta valmistettujen seulakankaiden tuonnilla Intiasta ja Indonesiasta riippumatta siitä, onko niiden alkuperämaaksi ilmoitettu Intia tai Indonesia, koskevan tutkimuksen vireillepanosta ja kyseisen tuonnin kirjaamisvelvoitteesta (EUVL L 101, 10.4.2013, s. 1).

            (8)  Komission täytäntöönpanoasetus (EU) 2015/1507, annettu 9 päivänä syyskuuta 2015, tiettyjen Kiinan kansantasavallasta peräisin olevien lasikuidusta valmistettujen seulakankaiden tuonnissa käyttöön otetun lopullisen polkumyyntitullin laajentamisesta koskemaan muun muassa Intiasta lähetettyä tuontia riippumatta siitä, onko sen alkuperämaaksi ilmoitettu Intia, annetun neuvoston täytäntöönpanoasetuksen (EU) N:o 1371/2013 muuttamisesta (EUVL L 236, 10.9.2015, s. 1).

            (9)  Komission täytäntöönpanoasetus (EU) 2017/1993, annettu 6 päivänä marraskuuta 2017, lopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien lasikuidusta valmistettujen seulakankaiden tuonnissa sellaisena kuin se on laajennettuna koskemaan tiettyjen Intiasta, Indonesiasta, Malesiasta, Taiwanista ja Thaimaasta lähetettyjen lasikuidusta valmistettujen seulakankaiden tuontia riippumatta siitä, onko niiden alkuperämaaksi ilmoitettu jokin näistä maista, Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun seurauksena (EUVL L 288, 7.11.2017, s. 4).

            (10)  Ilmoitus tiettyjen Kiinan kansantasavallasta peräisin olevien lasikuidusta valmistettujen seulakankaiden tuontiin sovellettaviin polkumyyntitoimenpiteisiin, sellaisina kuin ne ovat laajennettuina koskemaan Intiasta lähetettyä tuontia riippumatta siitä, onko alkuperämaaksi ilmoitettu Intia, liittyvästä vireillepanosta (EUVL C 171, 18.5.2018, s. 10).

            (11)  Täytäntöönpanoasetus (EU) 2015/1507, johdanto-osan 12–16 kappale.

            (12)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).

            (*1)  EUVL L 269, 10.10.2013, s. 1.”


title: Komission täytäntöönpanoasetus (EU) 2018/1878, annettu 26 päivänä marraskuuta 2018, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Scrumbie de Dunăre afumată” (SMM))

text:
                  3.12.2018

                  FI

                  Euroopan unionin virallinen lehti

                  L 307/22

         KOMISSION TÄYTÄNTÖÖNPANOASETUS (EU) 2018/1878,
         annettu 26 päivänä marraskuuta 2018,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Scrumbie de Dunăre afumată” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Romanian hakemus nimityksen ”Scrumbie de Dunăre afumată” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Scrumbie de Dunăre afumată” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Scrumbie de Dunăre afumată” (SMM).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.7 ”Tuoreet kalat, nilviäiset ja äyriäiset sekä niistä valmistetut tuotteet” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä marraskuuta 2018.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  EUVL C 162, 8.5.2018, s. 28.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2018/1879, annettu 29 päivänä marraskuuta 2018, täytäntöönpanoasetuksen (EU) 2016/2080 muuttamisesta tarjouskilpailumenettelyllä myytävän rasvattoman maitojauheen varastoon tuonnin päivämäärän osalta

text:
                  3.12.2018

                  FI

                  Euroopan unionin virallinen lehti

                  L 307/23

         KOMISSION TÄYTÄNTÖÖNPANOASETUS (EU) 2018/1879,
         annettu 29 päivänä marraskuuta 2018,
         täytäntöönpanoasetuksen (EU) 2016/2080 muuttamisesta tarjouskilpailumenettelyllä myytävän rasvattoman maitojauheen varastoon tuonnin päivämäärän osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
         ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 28 artiklan,
         sekä katsoo seuraavaa:

                     (1)

                     Jotta voidaan määrittää komission täytäntöönpanoasetuksella (EU) 2016/2080 (3) aloitetun tarjouskilpailun kattaman rasvattoman maitojauheen määrät, kyseisen asetuksen 1 artiklassa säädetään määräajasta, johon mennessä rasvaton maitojauhe pitää olla tuotu julkiseen varastoon.

                     (2)

                     Koska tämänhetkisessä markkinatilanteessa maidon ja maitotuotteiden hinta elpyy ja interventiovarastot ovat suuret, on aiheellista asettaa suurempi määrä rasvatonta maitojauhetta myyntiin muuttamalla varastoon tuonnin päivämäärää.

                     (3)

                     Sen vuoksi täytäntöönpanoasetusta (EU) 2016/2080 olisi muutettava.

                     (4)

                     Jotta rasvaton maitojauhe asetettaisiin myyntiin viipymättä, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

                     (5)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Korvataan täytäntöönpanoasetuksen (EU) 2016/2080 1 artiklassa ilmaisu ”1 päivää elokuuta 2016” ilmaisulla ”1 päivää tammikuuta 2018”.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä marraskuuta 2018.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 347, 20.12.2013, s. 671.

            (2)  EUVL L 206, 30.7.2016, s. 71.

            (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).


title: Komission täytäntöönpanoasetus (EU) 2018/1880, annettu 30 päivänä marraskuuta 2018, alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten annetun asetuksen (EY) N:o 3199/93 muuttamisesta

text:
                  3.12.2018

                  FI

                  Euroopan unionin virallinen lehti

                  L 307/24

         KOMISSION TÄYTÄNTÖÖNPANOASETUS (EU) 2018/1880,
         annettu 30 päivänä marraskuuta 2018,
         alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten annetun asetuksen (EY) N:o 3199/93 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon alkoholin ja alkoholijuomien valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/83/ETY (1) ja erityisesti sen 27 artiklan 4 kohdan,
         sekä katsoo seuraavaa:

                     (1)

                     Direktiivin 92/83/ETY 27 artiklan 1 kohdan a alakohdan nojalla jäsenvaltioiden on vapautettava valmisteverosta alkoholi, joka on kokonaan denaturoitu jonkin jäsenvaltion määräysten mukaisesti, jos näistä määräyksistä on ilmoitettu asianmukaisesti ja ne on sallittu mainitun artiklan 3 ja 4 kohdassa säädettyjä edellytyksiä noudattaen.

                     (2)

                     Denaturoimisaineet, joita käytetään kussakin jäsenvaltiossa direktiivin 92/83/ETY 27 artiklan 1 kohdan a alakohdan mukaisesti alkoholin täydelliseen denaturointiin, luetellaan komission asetuksen (EY) N:o 3199/93 (2) liitteessä.

                     (3)

                     Tšekki ilmoitti 6 päivänä kesäkuuta 2018 komissiolle alkoholin täydelliseen denaturointiin käytettävät denaturoimisaineet, joita se aikoo käyttää kyseisen direktiivin 27 artiklan 1 kohdan a alakohdan mukaisiin tarkoituksiin.

                     (4)

                     Komissio toimitti kyseisen ilmoituksen muille jäsenvaltioille 4 päivänä heinäkuuta 2018.

                     (5)

                     Komissio ei ole saanut vastalauseita.

                     (6)

                     Sen vuoksi asetusta (EY) N:o 3199/93 olisi muutettava.

                     (7)

                     Tässä asetuksessa säädetyt toimenpiteet ovat valmisteverokomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Korvataan asetuksen (EY) N:o 3199/93 liite tämän asetuksen liitteellä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä marraskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EYVL L 316, 31.10.1992, s. 21.

            (2)  Komission asetus (EY) N:o 3199/93, annettu 22 päivänä marraskuuta 1993, alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten (EYVL L 288, 23.11.1993, s. 12).

            LIITE

                     ”LIITE
                     Luettelo alkoholin täydelliseen denaturointiin sallituista tuotteista ja niiden rekisteröidystä Chemical Abstracts Service (CAS) -numerosta:

                                 Asetoni

                                 CAS: 67-64-1

                                 Denatoniumbentsoaatti

                                 CAS: 3734-33-6

                                 Etanoli

                                 CAS: 64-17-5

                                 Etyyli-tert-butyylieetteri

                                 CAS: 637-92-3

                                 Fluoreseiini

                                 CAS: 2321-07-5

                                 Bensiini (myös lyijytön bensiini)

                                 CAS: 86290-81-5

                                 Isopropyylialkoholi

                                 CAS: 67-63-0

                                 Petroli

                                 CAS: 8008-20-6

                                 Lamppuöljy

                                 CAS: 64742-47-8 ja 64742-48-9

                                 Metanoli

                                 CAS: 67-56-1

                                 Metyylietyyliketoni (2-butanoni)

                                 CAS: 78-93-3

                                 Metyyli-isobutyyliketoni

                                 CAS: 108-10-1

                                 Metyleenisininen (52015)

                                 CAS: 61-73-4

                                 Liuotinbensiini

                                 CAS: 92062-36-7

                                 Tärpätti

                                 CAS: 8006-64-2

                                 Tekninen bensiini

                                 CAS: 92045-57-3

                           Termillä ”absoluuttinen etanoli” on tässä liitteessä sama merkitys kuin Kansainvälisen puhtaan ja sovelletun kemian liiton (IUPAC) käyttämällä termillä ”absoluuttinen alkoholi”.
                     Denaturoituun alkoholiin voidaan kaikissa jäsenvaltioissa lisätä tuotteelle ominaisen värin antavaa väriainetta, jotta tuote voidaan tunnistaa välittömästi.
                     I   Belgiassa, Bulgariassa, Tšekissä, Tanskassa, Saksassa, Virossa, Irlannissa, Kreikassa, Espanjassa, Ranskassa, Italiassa, Kyproksessa, Latviassa, Liettuassa, Luxemburgissa, Unkarissa, Maltassa, Alankomaissa, Itävallassa, Puolassa, Portugalissa, Romaniassa, Sloveniassa, Slovakiassa ja Suomessa käytettävä alkoholin täydellistä denaturointia koskeva yhteinen denaturointimenettely:

                     Yhtä absoluuttisen etanolin hehtolitraa kohden:

                                 —

                                 1,0 litra isopropyylialkoholia,

                                 —

                                 1,0 litra metyylietyyliketonia,

                                 —

                                 1,0 gramma denatoniumbentsoaattia.

                           II   Seuraavissa jäsenvaltioissa käytettävä suurempi pitoisuus alkoholin täydellistä denaturointia koskevassa yhteisessä denaturointimenettelyssä:

                        Yhdistynyt kuningaskunta

                     Yhtä absoluuttisen etanolin hehtolitraa kohden:

                                 —

                                 3,0 litraa isopropyylialkoholia,

                                 —

                                 3,0 litraa metyylietyyliketonia,

                                 —

                                 1,0 gramma denatoniumbentsoaattia.

                        Kroatia

                     Yhtä absoluuttisen etanolin hehtolitraa kohden:
                     Vähintään

                                 —

                                 1,0 litra isopropyylialkoholia,

                                 —

                                 1,0 litra metyylietyyliketonia,

                                 —

                                 1,0 gramma denatoniumbentsoaattia.

                        Ruotsi

                     Yhtä absoluuttisen etanolin hehtolitraa kohden:

                                 —

                                 1,0 litra isopropyylialkoholia,

                                 —

                                 2,0 litraa metyylietyyliketonia,

                                 —

                                 1,0 gramma denatoniumbentsoaattia.

                           III   Tietyissä jäsenvaltioissa käytettävät muut alkoholin täydellistä denaturointia koskevat denaturointimenettelyt:

                        Tšekki

                     Yhtä absoluuttisen etanolin hehtolitraa kohden:

                                 —

                                 0,4 litraa liuotinbensiiniä,

                                 —

                                 0,2 litraa petrolia,

                                 —

                                 0,1 litraa teknistä bensiiniä.

                        Kreikka

                     Ainoastaan heikkolaatuista alkoholia (esi- ja jälkitisle), jonka alkoholipitoisuus on vähintään 93 mutta enintään 96 tilavuusprosenttia, voidaan denaturoida.
                     93-tilavuusprosenttisen hydratoidun alkoholin hehtolitraa kohden lisätään

                                 —

                                 2,0 litraa metanolia,

                                 —

                                 1,0 litra tärpättiä,

                                 —

                                 0,50 litraa lamppuöljyä,

                                 —

                                 0,40 grammaa metyleenisineä.

                           Lopputuotteen on saavutettava 20 °C:n lämpötilassa muuttumattomassa muodossaan 93 tilavuusprosenttia.

                        Suomi – sallittu 31.12.2018 saakka

                     Yhtä absoluuttisen etanolin hehtolitraa kohden jokin seuraavista kaavoista:

                                 1.

                                 2,0 litraa metyylietyyliketonia,
                                 3,0 litraa metyyli-isobutyyliketonia.

                                 2.

                                 2,0 litraa asetonia,
                                 3,0 litraa metyyli-isobutyyliketonia.

               ”


title: Komission täytäntöönpanoasetus (EU) 2018/1957, annettu 11 päivänä joulukuuta 2018, asetuksen (EU) N:o 885/2010 muuttamisesta narasiini-nikarbatsiinivalmisteen hyväksymistä broilerien rehun lisäaineena koskevien ehtojen osalta (hyväksynnän haltija Eli Lilly and Company Ltd) (ETA:n kannalta merkityksellinen teksti.)

text:
                  12.12.2018

                  FI

                  Euroopan unionin virallinen lehti

                  L 315/23

         KOMISSION TÄYTÄNTÖÖNPANOASETUS (EU) 2018/1957,
         annettu 11 päivänä joulukuuta 2018,
         asetuksen (EU) N:o 885/2010 muuttamisesta narasiini-nikarbatsiinivalmisteen hyväksymistä broilerien rehun lisäaineena koskevien ehtojen osalta (hyväksynnän haltija Eli Lilly and Company Ltd)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.

                     (2)

                     Narasiini-nikarbatsiinivalmisteen käyttö rehun lisäaineena hyväksyttiin kymmeneksi vuodeksi broilerien ruokinnassa komission asetuksella (EU) N:o 885/2010 (2).

                     (3)

                     Hyväksynnän haltija on ehdottanut valmisteen hyväksynnän ehtojen muuttamista asetuksen (EY) N:o 1831/2003 13 artiklan 3 kohdan mukaisesti tekemällä hakemuksen, joka koskee microtracer red -pitoisuuden muuttamista siten että se olisi nykyisen 11 g/kg:n asemesta 4–11 g/kg. Hakemuksen mukana toimitettiin tarvittavat hakemusta tukevat tiedot.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 18 päivänä lokakuuta 2016 antamassaan lausunnossa (3), ettei microtracer red -pitoisuuden alentaminen 11 g/kg:sta vaihteluvälille 4–11 g/kg vaikuta millään tavoin kyseisen lisäaineen fysikaalis-kemiallisiin ja biologisiin ominaisuuksiin. Näin ollen se tuli siihen tulokseen, että aiempaa formulaattia, jossa microtracer red -pitoisuus oli 11 g/kg, koskeva turvallisuus- ja tehokkuusarviointi pätee myös uuteen formulaattiin. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Se myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                     Eli Lilly and Company Ltd on lisäksi tehnyt 10 päivänä heinäkuuta 2018 asetuksen (EY) N:o 1831/2003 13 artiklan 3 kohdan nojalla hakemuksen, jossa esitetään hyväksynnän haltijan nimen muuttamista. Hakija toteaa, että Elanco GmbH, joka on Eli Lilly and Company Ltd:n yksi liiketoimintayksikkö, on katsottava edellä mainitun lisäaineen markkinoille saattamista koskevien oikeuksien haltijaksi 3 päivästä huhtikuuta 2018. Hakemuksen mukana toimitettiin tarvittavat hakemusta tukevat tiedot.

                     (6)

                     Ehdotettu hyväksynnän ehtojen muutos, joka koskee hyväksynnän haltijan nimeä, on luonteeltaan täysin hallinnollinen eikä vaadi kyseessä olevan lisäaineen uutta arviointia. Elintarviketurvallisuusviranomaiselle ilmoitettiin hakemuksesta.

                     (7)

                     Uuteen microtracer red -pitoisuuteen perustuva narasiini-nikarbatsiinivalmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät.

                     (8)

                     Sen vuoksi asetusta (EU) N:o 885/2010 olisi muutettava.

                     (9)

                     Koska turvallisuuteen liittyvät syyt eivät edellytä tällä asetuksella tehtyjen muutosten välitöntä soveltamista, on aiheellista säätää siirtymäkaudesta, jonka aikana rehun lisäaineena käytetyn narasiini-nikarbatsiinivalmisteen olemassa olevia varastoja, jotka ovat ennen tämän asetuksen voimaantuloa sovellettavien säännösten mukaisia, voidaan edelleen saattaa markkinoille ja käyttää niiden loppumiseen saakka.

                     (10)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 885/2010 liite seuraavasti:

                        a)

                        Korvataan sarakkeessa 2 oleva ilmaisu ”Eli Lilly and Company Ltd” ilmaisulla ”Elanco GmbH”.

                        b)

                        Korvataan sarakkeessa 4 ”Koostumus, kemiallinen kaava, kuvaus, analyysimenetelmä” olevan otsikon ”Lisäaineen koostumus” alla Microtracer red -pitoisuutta koskevassa kohdassa oleva ilmaisu ”11 g/kg” ilmaisulla ”4–11 g/kg”.

            2 artikla
            Asianomaisen lisäaineen olemassa olevia varastoja, jotka ovat ennen tämän asetuksen voimaantuloa sovellettavien säännösten mukaisia, voidaan edelleen saattaa markkinoille ja käyttää niiden loppumiseen saakka.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä joulukuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  Komission asetus (EU) N:o 885/2010, annettu 7 päivänä lokakuuta 2010, narasiini-nikarbatsiinivalmisteen hyväksymisestä broilerien rehun lisäaineena (hyväksynnän haltija Eli Lilly and Company Ltd) ja asetuksen (EY) N:o 2430/1999 muuttamisesta (EUVL L 265, 8.10.2010, s. 5).

            (3)  EFSA Journal 2016; 14(11):4614.


title: Komission täytäntöönpanoasetus (EU) 2019/162, annettu 1 päivänä helmikuuta 2019, tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta

text:
                  4.2.2019

                  FI

                  Euroopan unionin virallinen lehti

                  L 32/1

         KOMISSION TÄYTÄNTÖÖNPANOASETUS (EU) 2019/162,
         annettu 1 päivänä helmikuuta 2019,
         tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/96 kumoamisesta 7 päivänä heinäkuuta 2003 annetun neuvoston asetuksen (EY) N:o 1210/2003 (1) ja erityisesti sen 11 artiklan b alakohdan,
         sekä katsoo seuraavaa:

                     (1)

                     Asetuksen (EY) N:o 1210/2003 liitteessä III luetellaan Irakin entisen hallituksen julkisyhteisöt, yhtiöt ja virastot sekä luonnolliset henkilöt, oikeushenkilöt, elimet ja yhteisöt, joille kuuluvat, Irakin ulkopuolella 22 päivänä toukokuuta 2003 olleet varat ja muut taloudelliset resurssit jäädytetään kyseisen asetuksen nojalla.

                     (2)

                     Asetuksen (EY) N:o 1210/2003 liitteessä IV luetellaan entiseen presidenttiin Saddam Husseiniin yhteydessä olevat luonnolliset ja oikeushenkilöt, elimet ja yhteisöt, joita koskee varojen ja muiden taloudellisten resurssien jäädyttäminen ja kielto asettaa varoja tai muita taloudellisia resursseja saataville.

                     (3)

                     Yhdistyneiden kansakuntien turvallisuusneuvoston pakotekomitea päätti 29 päivänä tammikuuta 2019 poistaa kahdeksan kohtaa niiden henkilöiden tai yhteisöjen luettelosta, joiden varat ja muut taloudelliset resurssit olisi jäädytettävä.

                     (4)

                     Sen vuoksi asetuksen (EY) N:o 1210/2003 liitteitä III ja IV olisi muutettava,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 1210/2003 liite III tämän asetuksen liitteen I mukaisesti.

            2 artikla
            Muutetaan asetuksen (EY) N:o 1210/2003 liite IV tämän asetuksen liitteen II mukaisesti.

            3 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä1 päivänä helmikuuta 2019.

                  Komission puolesta,

                  puheenjohtajan nimissä

                  Ulkopolitiikan välineiden hallinnon päällikkö

            (1)  EUVL L 169, 8.7.2003, s. 6.

            LIITE I
            Poistetaan neuvoston asetuksen (EY) N:o 1210/2003 liitteestä III seuraavat kohdat:

                           ”45)

                           GENERAL ESTABLISHMENT FOR HOSPITALITY AFFAIRS. Osoite: P.O. Box 240, Hay Al-Wihda, Al-Wathik Square, Bagdad, Irak.”

                           ”50)

                           GENERAL ESTABLISHMENT FOR TRAVEL AND TOURIST SERVICES. Osoite: P.O. Box 10028, Karrada, no. 19, Hay Al-Wadha, Mahala (904), Bagdad, Irak.”

                           ”93)

                           NATIONAL COMPUTER CENTRE. Osoite: P.O. Box 3267, Saadoun Nafoora Square, Bagdad, Irak.”

                           ”121)

                           STATE CONTRACTING BUILDINGS COMPANY (alias STATE COMPANY FOR BUILDING CONTRACTS). Osoite: P.O. Box 19036, Al Nahda Area, Bagdad, Irak.”

                           ”149)

                           STATE ENTERPRISE FOR RUBBER INDUSTRIES. Osoite: P.O. Box 71, Diwaniya, Irak.”

                           ”175)

                           STATE ORGANIZATION FOR BUILDINGS (alias a) STATE ORGANIZATION OF BUILDING, b) DESIGN AND STUDIES SECTION, c) GENERAL ESTABLISHMENT OF BUILDINGS FOR CENTRAL REGION, d) GENERAL ESTABLISHMENT OF BUILDINGS FOR NORTHERN REGION, e) GENERAL ESTABLISHMENT OF BUILDINGS FOR SOUTHERN REGION). Osoitteet: a) Museum Square, Karkh, Bagdad, Irak; b) Mosul, left side, near Al Hurya Bridge, P.O. Box 368, Bagdad, Irak; c) Karkh, Karadat Mariam, Bagdad, Irak; d) Maysan, Irak.”

                           ”189)

                           STATE ORGANIZATION FOR TOURISM. Osoitteet: a) P.O. Box 2387, Alwiyah, Saadoon St., Karrada Al Basra, Bagdad, Irak; b) Al-Masbah, near Al Fatih Square, Bagdad, Irak.”

            LIITE II
            Poistetaan neuvoston asetuksen (EY) N:o 1210/2003 liitteestä IV seuraava kohta:

                           ”94.

                           AL-HUDA STATE COMPANY FOR RELIGIOUS TOURISM (alias a) AL-HUDA FOR RELIGIOUS TOURISM COMPANY; b) AL-HODA STATE COMPANY FOR RELIGIOUS TOURISM; c) AL-HODA FOR RELIGIOUS TOURISM COMPANY). Osoite: Irak.”


title: Komission täytäntöönpanoasetus (EU) 2019/321, annettu 18 päivänä helmikuuta 2019, tiettyjen tavaroiden luokittelusta yhdistettyyn nimikkeistöön ja täytäntöönpanoasetuksen (EU) 2017/1232 kumoamisesta

text:
                  25.2.2019

                  FI

                  Euroopan unionin virallinen lehti

                  L 55/4

         KOMISSION TÄYTÄNTÖÖNPANOASETUS (EU) 2019/321,
         annettu 18 päivänä helmikuuta 2019,
         tiettyjen tavaroiden luokittelusta yhdistettyyn nimikkeistöön ja täytäntöönpanoasetuksen (EU) 2017/1232 kumoamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tiettyjen tavaroiden luokittelua koskevia säännöksiä.

                     (2)

                     Komission täytäntöönpanoasetuksessa (EU) 2017/1232 (3) tavara, joka on valmistettu pallografiittivaluraudasta (pallografiittivalurauta, EN-GJS-500-7), luokitellaan CN-koodiin 7325 99 10 muuksi muokattavaksi soveltuvaa valurautaa olevaksi tavaraksi.

                     (3)

                     Täytäntöönpanoasetuksessa (EU) 2017/1232 säädetty luokittelu perustui yhdistetyn nimikkeistön CN-koodia 7307 19 10 koskeviin selittäviin huomautuksiin, joissa määritellään muokattavaksi soveltuva valurauta ja joiden mukaan ilmaisulla ”muokattavaksi soveltuva” tarkoitetaan myös pallografiittivalurautaa.

                     (4)

                     Unionin tuomioistuin totesi yhdistetyissä asioissa C-397/17 ja C-398/17, Profit Europe (4), että pallografiittivaluraudasta tehdyt putkien liitos- ja muut osat on luokiteltava alanimikkeeseen 7307 19 90.

                     (5)

                     Unionin tuomioistuin perusti päätöksensä siihen, että pallografiittivalurauta ja muokattavaksi soveltuva valurauta eroavat koostumuksensa ja tuotantomenetelmänsä osalta, ja vaikka pallografiittivaluraudan ominaisuudet muistuttavat muokattavaksi soveltuvan valuraudan (EN-GJM) ominaisuuksia, se muodostaa kuitenkin valuraudan luokituksessa erillisen luokan (EN-GJS).

                     (6)

                     Unionin tuomioistuin totesi, että selittävissä huomautuksissa oleva ”Ilmaisulla ’muokattavaksi soveltuvaa’ tarkoitetaan myös pallografiittivalurautaa” laajentaa muokattavaksi soveltuvan valuraudan käsitteen koskemaan myös toista valuraudan luokkaa, minkä vuoksi tämä on jätettävä huomiotta.

                     (7)

                     Unionin tuomioistuimen tuomiota sovelletaan vastaavasti täytäntöönpanoasetuksen (EU) 2017/1232 soveltamisalaan kuuluvaan tuotteeseen, koska kyseinen tuote vastaa standardia EN-GJS-500-7 ja sen luokittelu muokattavaksi soveltuvaa valurautaa olevaksi tavaraksi perustui yhdistetyn nimikkeistön CN-koodia 7307 19 10 koskevien selittävien huomautusten tekstiin, jonka unionin tuomioistuin totesi muuttavan yhdistetyn nimikkeistön alanimikkeen 7307 19 10 soveltamisalaa.

                     (8)

                     Täytäntöönpanoasetuksen (EU) 2017/1232 soveltamisalaan kuuluvan tavaran luokittelu ei näin ollen ole unionin tuomioistuimen yhdistetyissä asioissa C-397/17 ja C-398/17 antaman tuomion mukainen.

                     (9)

                     Sen vuoksi täytäntöönpanoasetus (EU) 2017/1232 olisi kumottava ja korvattava uudella asetuksella.

                     (10)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 kuvattu tavara luokitellaan yhdistetyssä nimikkeistössä mainitun taulukon sarakkeessa 2 olevaan CN-koodiin.

            2 artikla
            Kumotaan täytäntöönpanoasetus (EU) 2017/1232.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 18 päivänä helmikuuta 2019.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            (3)  Komission täytäntöönpanoasetus (EU) 2017/1232, annettu 3 päivänä heinäkuuta 2017, tiettyjen tavaroiden luokittelusta yhdistettyyn nimikkeistöön (EUVL L 177, 8.7.2017, s. 23).

            (4)  Asioissa C-397/17 ja C 398/17, Profit Europe, 12 päivänä heinäkuuta 2018 annettu tuomio, EU:C:2018:564.

            LIITE

                        Tavaran kuvaus

                        Luokittelu
                        (CN-koodi)

                        Perusteet

                        (1)

                        (2)

                        (3)

                        Ympyränmuotoinen tavara, jonka läpimitta on noin 500 mm ja paino noin 23 kg. Tavara on valmistettu pallografiittivaluraudasta (pallografiittivalurauta, EN-GJS-500-7). Tavara on maalattu mustalla bitumilla korroosion estämiseksi.
                        Tavaralla on standardin EN 124 mukainen sertifikaatti (ajoneuvo- ja jalankulkualueiden sadevesi- ja tarkastuskaivojen kansistot), ja sitä käytetään viemärinkantena (esimerkiksi sadevesiviemäreissä).
                        Katso kuva (1).

                        7325 99 90

                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 7325 , 7325 99  ja 7325 99 90  nimiketekstien mukaisesti.
                        Tavaran luokittelu CN-koodiin 7325 10 00  muuksi muokattavaksi soveltumatonta valurautaa olevaksi valetuksi tavaraksi ei tule kyseeseen, koska muokattavaksi soveltumaton valurauta ei pysty muuttamaan muotoaan puristusjännityksessä, kun pallografiittivalurauta taas pystyy muuttamaan muotoaan vetojännityksessä ja tietyssä määrin myös puristusjännityksessä. Sen vuoksi pallografiittivalurautaa ei sinällään voida pitää muokattavaksi soveltumattomana valurautana (ks. vastaavasti yhdistetyissä asioissa C-397/17 ja C-398/17, Profit Europe, 12 päivänä heinäkuuta 2018 annettu tuomio, EU:C:2018:564).
                        Tavaran luokittelu CN-koodiin 7325 99 10  muuksi muokattavaksi soveltuvaa valurautaa olevaksi valetuksi tavaraksi ei myöskään tule kyseeseen, koska pallografiittivalurauta ja muokattavaksi soveltuva valurauta eroavat toisistaan koostumuksensa ja tuotantomenetelmänsä osalta. Vaikka pallografiittivaluraudalla on samankaltaisia ominaisuuksia kuin muokattavaksi soveltuvalla valuraudalla (EN-GJM), se kuitenkin muodostaa erillisen luokan (EN-GJS) (ks. vastaavasti yhdistetyissä asioissa C-397/17 ja C-398/17, Profit Europe, 12 päivänä heinäkuuta 2018 annettu tuomio).
                        Tavara on sen vuoksi luokiteltava CN-koodiin 7325 99 90  muusta raudasta valetuksi muuksi tavaraksi.

               (1)  Kuva on ainoastaan ohjeellinen.


title: Neuvoston täytäntöönpanoasetus (EU) 2018/512, annettu 27 päivänä maaliskuuta 2018, Sudanin tilanteen johdosta määrättävistä rajoittavista toimenpiteistä annetun asetuksen (EU) N:o 747/2014 15 artiklan 3 kohdan täytäntöönpanosta

text:
               28.3.2018

               FI

               Euroopan unionin virallinen lehti

               L 84/13

         NEUVOSTON TÄYTÄNTÖÖNPANOASETUS (EU) 2018/512,
   annettu 27 päivänä maaliskuuta 2018,
   Sudanin tilanteen johdosta määrättävistä rajoittavista toimenpiteistä annetun asetuksen (EU) N:o 747/2014 15 artiklan 3 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Sudanin tilanteen johdosta määrättävistä rajoittavista toimenpiteistä ja asetusten (EY) N:o 131/2004 ja (EY) N:o 1184/2005 kumoamisesta 10 päivänä heinäkuuta 2014 annetun neuvoston asetuksen (EU) N:o 747/2014 (1) ja erityisesti sen 15 artiklan 3 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 10 päivänä heinäkuuta 2014 asetuksen (EU) N:o 747/2014.

               (2)

               Yhdistyneiden kansakuntien turvallisuusneuvoston päätöslauselman 1591 (2005) 5 kohdan nojalla perustettu Yhdistyneiden kansakuntien turvallisuusneuvoston komitea saattoi 14 päivänä maaliskuuta 2018 ajan tasalle tiedot kolmen sellaisen henkilön osalta, joihin kohdistetaan rajoittavia toimenpiteitä.

               (3)

               Asetuksen (EU) N:o 747/2014 liite I olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 747/2014 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä maaliskuuta 2018.

            Neuvoston puolesta

            Puheenjohtaja

         E. ZAHARIEVA

      (1)  EUVL L 203, 11.7.2014, s. 1.

      LIITE
      Korvataan jäljempänä lueteltuja henkilöitä koskevat merkinnät seuraavasti:

         ”2.   ALNSIEM, Musa Hilal Abdalla

            Alias: a) Sheikh Musa Hilal; b) Abd Allah; c) Abdallah; d) AlNasim; e) Al Nasim; f) AlNaseem; g) Al Naseem; h) AlNasseem; i) Al Nasseem

            Asema: a) entinen Sudanin kansalliskokouksen jäsen Al-Wahan alueelta; b) entinen liittovaltioasioista vastaavan ministeriön erityisneuvonantaja; c) Mahamid-heimon ylin päällikkö Pohjois-Darfurissa

            Syntymäaika: a) 1. tammikuuta 1964; b) 1959

            Syntymäpaikka: Kutum;

            Osoite: a) Kabkabiya, Sudan; b) Kutum, Sudan (asuu Kabkabiyassa ja Kutumin kaupungissa Pohjois-Darfurissa, on asunut Khartumissa).

            Kansalaisuus: sudanilainen

            Passi: a) Diplomaattipassi D014433, myönnetty 21. helmikuuta 2013 (voimassaolo päättynyt 21. helmikuuta 2015);
         b) Diplomaattipassi D009889, myönnetty 17. helmikuuta 2011 (voimassaolo päättynyt 17. helmikuuta 2013).

            Henkilötunnus: Kansalaisuutta koskeva todistus A0680623.

            YK nimennyt: 25. huhtikuuta 2006.

            Lisätietoja: Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5795065

               Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

         Human Rights Watch ilmoittaa tiedonannossaan, että heillä on 13. helmikuuta 2004 päivätty tiedote Pohjois-Darfurin paikalliselta hallintovirastolta. Tiedotteessa annetaan ”alueen turvallisuusyksiköille” käsky ”sallia mujahidin-taistelijoiden toimet ja Sheikh Musa Hilalin komentamien vapaaehtoisten eteneminen [Pohjois-Darfurin] alueelle sekä näiden perustarpeiden varmistaminen”. 400 arabimiliisiä hyökkäsi 28. syyskuuta 2005 Aro Sharrow'n kylään (myös sen pakolaisleiriin) sekä Achon ja Gozmenan kyliin Länsi-Darfurissa. Uskomme myös, että Musa Hilal oli paikan päällä Aro Sharrow'n pakolaisleiriin kohdistuneen hyökkäyksen aikana. Hänen poikansa oli saanut surmansa Sudanin vapautusarmeijan (Sudanese Liberation Army, SLA) hyökätessä Shareiaan, joten hän oli nyt toteuttamassa henkilökohtaista verikostoa. On perusteltuja syitä uskoa, että heimon ylimpänä päällikkönä hän oli suoraan vastuussa näistä teoista ja on vastuussa kansainvälisen humanitaarisen oikeuden ja ihmisoikeuslainsäädännön loukkauksista ja muista julmuuksista.
         3.   SHAREIF Adam

            Alias: a) Adam Yacub Shant; b) Adam Yacoub

            Asema: Sudanin vapautusarmeijan (Sudanese Liberation Army, SLA) komentaja.

            Syntymäaika: 1. tammikuuta 1970

            Syntymäpaikka: El-Fasher

            Kansalaisuus: sudanilainen

            Passin numero: P00182993, myönnetty 19. heinäkuuta 2010 (voimassaolo päättynyt 18. heinäkuuta 2015)

            Kansallinen henkilötunnus: 103-0037-6235 (kuten passissa)

            YK nimennyt: 25. huhtikuuta 2006.

            Lisätietoja: Ilmoitettu kuolleen 7. kesäkuuta 2012. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5283783

               Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

         Adam Yacub Shantin alaiset SLA:n sotilaat rikkoivat tulitaukosopimusta hyökkäämällä 23. heinäkuuta 2005 Sudanin hallituksen sotilasosaston saattaman kuorma-autosaattueen kimppuun lähellä Abu Hamraa Pohjois-Darfurissa ja surmaamalla kolme sotilasta. Hyökkäyksen jälkeen hallituksen sota-aseet ja ampumatarvikkeet ryöstettiin. Asiantuntijaryhmällä on tietoja, jotka vahvistavat, että SLA:n sotilaiden hyökkäys todella tapahtui ja että se oli selvästi järjestetty ja suunniteltu hyvin etukäteen. Tämän vuoksi on perusteltua olettaa, kuten asiantuntijaryhmä totesi, että alueella SLA:n komentajana toiminut Shant tiesi hyökkäyksestä ja hyväksyi sen tai antoi käskyn hyökätä. Näin ollen hän on suoraan vastuussa hyökkäyksestä ja täyttää luetteloon merkitsemisen edellytykset.
         4.   MAYU, Jibril Abdulkarim Ibrahim

            Alias: a) General Gibril Abdul Kareem Barey; b) ’Tek’; c) Gabril Abdul Kareem Badri

            Asema: Kansallisen uudistus- ja kehitysliikkeen (National Movement for Reform and Development, NMRD) komentaja

            Syntymäaika: 1. tammikuuta 1967

            Syntymäpaikka: El-Fasher, Pohjois-Darfur

            Kansalaisuus: saanut syntyessään Sudanin kansalaisuuden

            Osoite: Tine, Sudan (asuinpaikka Tine, Sudanin puolella Tšadin rajaa)

            Kansallinen henkilötunnus: a) 192-3238459-9, b) kansalaisuutta koskeva todistus saatu syntyessä: nro 302581

            YK nimennyt: 25. huhtikuuta 2006.

            Lisätietoja: Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5795071

               Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

         Mayu on vastuussa Sudanissa toteutettavan Afrikan unionin operaation (AMIS) henkilöstön jäsenten sieppaamisesta Darfurissa lokakuussa 2005. Mayu yrittää avoimesti estää AMIS-operaation toiminnan pelottelemalla. Hän uhkasi esimerkiksi ampua alas Afrikan unionin (AU) helikopterit Jebel Moonin alueella marraskuussa 2005. Tällaisilla toimilla Mayu on selkeästi rikkonut turvallisuusneuvoston päätöslauselmaa 1591 (2005) vaarantamalla Darfurin vakauden; näin ollen hänen kohdallaan täyttyvät edellytykset sille, että komitea nimeää hänet henkilöksi, johon kohdistetaan pakotteita.”